અરવલ્લી : અરવલ્લી જીલ્લા સુપ્રસિદ્ધ યાત્રાધામ શામળાજીમાં પૂનમના દિવસે હજ્જારોની સંખ્યામાં શ્રદ્ધાળુઓ ભગવાન કાળીયા ઠાકોરના દર્શનાર્થે ઉમટે છે ગુરુ પૂર્ણિમાનું હિન્દૂ સંસ્કૃતિમાં વિશિષ્ઠ મહત્વ હોવાથી દર વર્ષે હજ્જારોની સંખ્યામાં શામળાજી મંદિરે ભક્તોનું ઘોડાપુર ઉમટે છે ભક્તોની ભીડનો લાભ ઉઠાવવા રાજસ્થાનના ઉદેપુરની નાથ અને કાલબેલિયા ગેંગની મહિલાઓની જુદી-જુદી ટીમોએ ત્રાટકી બે મહિલાના ગળા માંથી દોરા તોડવામાં સફળ રહેલી મહિલા ગેંગના સભ્યો વધુ મહિલાઓને શિકાર બનાવે તે પહેલા ૩ મહિલાઓ ભક્તોના હાથમાં ઝડપાઈ જતા ભારે હોહા મચી હતી ગેંગની અન્ય મહિલાઓ ભાગી છૂટવામાં સફળ રહેતા ગેંગનો ભોગ બનેલી બે ભક્ત મહિલાઓની ફરિયાદના આધારે શામળાજી પોલીસે ૩ મહિલાઓ સામે કાયદેસરની કાર્યવાહી હાથધરી અછોડા તોડ ગેંગની મહિલાઓને ઝડપી પાડવા ચક્રો ગતિમાન કર્યા હતા ઉત્તર ગુજરાતમાં કાલબેલિયા ગેંગ અને નાથ ગેંગના સભ્યો ઘરફોડ ચોરીમાં પોલીસતંત્રને હંફાવી રહી છે ત્યારે બંને ગેંગની મહિલાઓ પણ મંદિરમાં દર્શનાર્થીનીઓને નિશાન બનાવી અછોડા તોડવાની લૂંટમાં સંકળાયેલી હોવાનો પર્દાફાશ થતા શામળાજી પોલીસતંત્ર સહીત જીલ્લા પોલીસતંત્ર પણ મૂંઝવણ માં મુકાઈ છે